[pic] | EVROPSKA KOMISIJA |

Bruselj, 16.4.2010

COM(2010)160 konč.

SPOROČILO KOMISIJE EVROPSKEMU PARLAMENTU IN SVETU

o tehnični prilagoditvi finančnega okvira za leto 2011 v skladu z gibanjem BND, vključno s prilagoditvijo zneskov, dodeljenih državam članicam, v katerih sta se ocenjeni in dejanski BDP v obdobju 2007–2009 razlikovala, iz skladov, ki podpirajo kohezijo

predstavljeno v skladu s točkama 16 in 17 Medinstitucionalnega sporazuma z dne 17. maja 2006

SPOROČILO KOMISIJE EVROPSKEMU PARLAMENTU IN SVETU

o tehnični prilagoditvi finančnega okvira za leto 2011 v skladu z gibanjem BND, vključno s prilagoditvijo zneskov, dodeljenih državam članicam, v katerih sta se ocenjeni in dejanski BDP v obdobju 2007–2009 razlikovala, iz skladov, ki podpirajo kohezijo

UVOD

V letu 2010 se letna tehnična prilagoditev finančnega okvira za leto 2011 izjemoma ne nanaša le na redno prilagoditev gibanju cen in BND (točka 16 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju[1]), ampak tudi na prilagoditev za podrazdelek 1b (točka 17 Medinstitucionalnega sporazuma).

Točka 17 Medinstitucionalnega sporazuma dejansko določa, da „ če se ugotovi, da se akumulirani BDP katere koli izmed držav članic za obdobje 2007–2009 razlikuje za več kot ±5 % od akumuliranega BDP, ocenjenega pri pripravi tega sporazuma, Komisija v svoji tehnični prilagoditvi za leto 2011 prilagodi zneske, dodeljene zadevni državi članici za navedeno obdobje iz skladov, ki podpirajo kohezijo … “. Točka 17 nadalje vpeljuje prvo omejitev, da skupni neto učinek teh prilagoditev, naj bo pozitiven ali negativen, ne sme presegati 3 milijard EUR, in zlasti drugo omejitev, da se v primeru, da je neto učinek pozitiven, „ skupna dodatna sredstva omejijo na raven neporabljenih sredstev do zgornjih mej podrazdelka 1b za obdobje 2007–2010 “. Nazadnje točka 17 določa, da se „ potrebne prilagoditve […] v enakih razmerjih razporedijo v obdobju 2011–2013 in [se] zadevne zgornje meje […] ustrezno spremenijo “.

V skladu s točko 16 Medinstitucionalnega sporazuma Komisija vsako leto pred začetkom proračunskega postopka za leto n+1 opravi tehnično prilagoditev finančnega okvira v skladu z gibanjem bruto nacionalnega dohodka (BND) EU in cen, obe veji proračunskega organa pa obvesti o rezultatih. Kar zadeva cene, so zgornje meje odhodkov v tekočih cenah določene na podlagi fiksnega 2-odstotnega deflatorja, predvidenega v točki 16 Medinstitucionalnega sporazuma. Kar zadeva gibanje BND, to sporočilo vključuje najnovejše razpoložljive gospodarske napovedi.

Namen tega sporočila je proračunskemu organu predstaviti rezultat te tehnične prilagoditve (EU-27) za leto 2011, v skladu s točkama 16 in 17 Medinstitucionalnega sporazuma.

PRILAGODITEV ZGORNJIH MEJ ZA PODRAZDELEK 1B ZA OBDOBJE 2011–2013 (TOčKA 17)

Upravičenost držav članic

V skladu s točko 17 Medinstitucionalnega sporazuma mora Komisija prilagoditi zneske, dodeljene iz skladov, ki podpirajo kohezijo, za vsako državo članico, katere akumulirani BDP se za obdobje 2007–2009 razlikuje za več kot ±5 % od akumuliranega BDP, ocenjenega pri pripravi tega sporazuma. Zato je treba izmeriti razliko med statističnimi podatki, objavljenimi aprila 2005[2], ter najnovejšimi razpoložljivimi podatki, ki so bili objavljeni novembra 2009.

Ta določba je praktično uporabna samo za tiste države članice, za katerih skupne kohezijske dodelitve veljajo omejitve[3], tj. Bolgarijo, Češko, Estonijo, Latvijo, Litvo, Madžarsko, Poljsko, Romunijo in Slovaško. Razlike v BDP v obdobju 2007–2009 ne vplivajo na zneske iz skladov, ki podpirajo kohezijo, dodeljene drugim državam članicam.

Rezultat primerjave obeh skupin statističnih podatkov:

[pic]

Nobena država članica nima negativne razlike v BDP, ki bi presegala 5 %, zato ni treba zmanjšati zneskov, dodeljenih kateri koli državi članici. Po drugi strani imajo tri države članice pozitivno razliko, večjo od 5 %: Češka (+ 7,5 %), Poljska (+ 8,0 %) in Slovaška (+ 10,8 %). Zneske, ki so bili tem državam članicam dodeljeni iz skladov, ki podpirajo kohezijo, bo zato treba povečati.

Določitev skupnega zneska neporabljenih sredstev

Glede na to, da bo neto učinek prilagoditve pozitiven, je treba določiti raven neporabljenih sredstev do zgornjih mej podrazdelka 1b za obdobje 2007–2010. Neporabljena sredstva so sestavljena iz treh elementov[4]:

- vsote razlik med zgornjimi mejami za podrazdelek 1b za vsako leto v obdobju 2007–2010 in odobritvami za prevzem obveznosti, ki so bile za to obdobje predvidene v proračunu;

- zapadlih (ali zastaranih) odobritev za prevzem obveznosti v okviru podrazdelka 1b za vsako leto v obdobju 2007–2010, razen zneskov, ki so bili v letu 2007 preneseni na naslednja leta v skladu s točko 48 Medinstitucionalnega sporazuma[5];

- sproščenih prevzetih obveznosti za leta od 2007 do 2010, povezanih s kohezijsko porabo, razen zneskov v zvezi z usmerjevalnim oddelkom Evropskega kmetijskega usmerjevalnega in jamstvenega sklada ter Finančnim instrumentom za usmerjanje ribištva.

Podatki o neporabljenih sredstvih so navedeni v spodnji razpredelnici. Upoštevani so najnovejši razpoložljivi podatki.

[pic]

Pozitivna prilagoditev za vse zadevne države članice bo zato omejena na skupno 1 007 milijonov EUR. Ta znesek upošteva prvo omejitev, ki skupni neto učinek prilagoditev omejuje na 3 milijarde EUR.

Prilagoditev zgornjih mej za podrazdelek 1b za obdobje 2011–2013

Glede na skupne dodelitve držav članic za obdobje 2007–2009 bi pozitivna prilagoditev teoretično znašala 3 331 milijonov EUR. Vendar se zaradi omejitve, ki jo določa raven neporabljenih sredstev, pozitivne prilagoditve sorazmerno zmanjšajo, in tako znašajo:

[pic]

Potrebne prilagoditve je treba v enakih razmerjih razporediti v obdobju 2011–2013. Poleg tega je treba ustrezne prilagoditve zgornjih mej za podrazdelek 1b navesti v milijonih eurov.

Zgornje meje odobritev za prevzem obveznosti za podrazdelek 1b (v tekočih cenah) se zato zvišajo, in sicer:

- 2011: +336 milijonov

- 2012: +336 milijonov

- 2013: +336 milijonov

Odobritve plačil

Četrti odstavek točke 23 Medinstitucionalnega sporazuma določa, da mora vsaka sprememba ohraniti ustrezno razmerje med obveznostmi in plačili. Zato je treba letne zgornje meje odobritev plačil spremeniti na podlagi razdelitev plačil, predvidenih za dodatne obveznosti iz razdelka 1b. Glede na to, da bo po pričakovanjih večina plačil v zvezi s tem povečanjem opravljena po letu 2013, ostaja povečanje zgornjih mej plačil omejeno.

Zgornje meje odobritev plačil (v tekočih cenah) se zato zvišajo, in sicer:

- 2011: +17 milijonov

- 2012: +87 milijonov

- 2013: +187 milijonov

Zbirna razpredelnica in sklepna ugotovitev

V spodnji razpredelnici so povzete spremembe zgornjih mej za odobritve za prevzem obveznosti in odobritve plačil v finančnem okviru. Zneski so izraženi v tekočih cenah:

[pic]

Razpredelnica finančnega okvira v Medinstitucionalnem sporazumu[6] je izražena v stalnih cenah iz leta 2004. Zneske v tekočih cenah je zato treba skladno s točko 16 Medinstitucionalnega sporazuma pretvoriti v cene iz leta 2004 z uporabo fiksnega deflatorja, ki znaša 2 % letno.

Razpredelnica 1 prikazuje finančni okvir za EU-27 v cenah iz leta 2004, spremenjen v skladu s točko 17 Medinstitucionalnega sporazuma.

TEHNIčNA PRILAGODITEV FINANčNEGA OKVIRA ZA LETO 2011 V SKLADU Z GIBANJEM BND (TOčKA 16)

Razpredelnica 2 prikazuje finančni okvir za EU-27 ob upoštevanju zgoraj navedene prilagoditve zgornjih mej za obdobje 2011–2013 in po prilagoditvi za leto 2011 (tj. v tekočih cenah in izraženo v odstotkih BND z uporabo najnovejših razpoložljivih gospodarskih napovedi).

Skupna vrednost BND

V skladu z najnovejšimi razpoložljivimi napovedmi je BND za leto 2011 določen na 12 354 021,3 milijona EUR v tekočih cenah za EU-27 (ter 11 966 504,7 milijona EUR za leto 2010, 11 614 170,1 milijona EUR za leto 2009, 12 294 000,1 milijona EUR za leto 2008 in 12 206 170,2 milijona EUR za leto 2007).

Za naslednji leti (2012–2013) je bil BND za EU-27 izračunan na podlagi notranjih projekcij Komisije za realno povprečno letno stopnjo rasti. Te projekcije so okvirne in bodo letno posodobljene na podlagi najnovejših razpoložljivih gospodarskih napovedi.

BND za leti 2010 in 2011 vključuje posredno merjene storitve finančnega posredništva (PMSFP) na podlagi Sklepa Sveta 2010/196/EU, Euratom z dne 16. marca 2010 o uporabi PMSFP za namene virov lastnih sredstev[7] od 1. januarja 2010.

Glavni rezultati tehnične prilagoditve finančnega okvira za leto 2011 (EU-27)

Skupna zgornja meja odobritev za prevzem obveznosti za leto 2011 (142 965 milijonov EUR) ustreza 1,16 % BND.

Ustrezna zgornja meja odobritev plačil (134 280 milijonov EUR) ustreza 1,09 % BND. Na podlagi najnovejših gospodarskih napovedi ostane do 1,23-odstotne zgornje meje lastnih sredstev razlika v višini 17 674 milijonov EUR (0,14 % BND za EU-27).

Zgornji meji lastnih sredstev in odobritev za prevzem obveznosti sta bili prilagojeni po začetku veljavnosti Sklepa 2010/196 o uporabi PMSFP za namene lastnih sredstev[8].

DRUGI ELEMENTI, POVEZANI S TEHNIčNO PRILAGODITVIJO

Razdelek 5 (Uprava)

V primeru razdelka 5 opomba k finančnemu okviru navaja, da je treba številke za pokojnine, ki so vključene v okvir tega razdelka, za obdobje 2007–2013 izračunati brez prispevkov zaposlenih za pokojninsko shemo in lahko znašajo največ 500 milijonov EUR (v cenah iz leta 2004). To določbo je treba razlagati kot uvedbo dvojne omejitve na zneske, odbite od odhodkov za pokojnine pri uporabi zgornje meje razdelka:

- ta znesek ne sme presegati prispevkov, ki so dejansko vneseni kot proračunski prihodki v katerem koli letu;

- najvišji seštevek odbitkov za obdobje 2007–2013 ne sme presegati 500 milijonov EUR v cenah iz leta 2004, kar ustreza povprečju 71,4 milijona EUR (82 milijonov EUR v cenah iz leta 2011).

Ponavljajoči se upravni odhodki narekujejo letno sprejemanje najnižje omejitve, da bi se izognili uporabi razlike na začetku obdobja, ki pozneje ne bi bila več v celoti razpoložljiva. Za leto 2011 je znesek, ki ga je treba odbiti, 82 milijonov EUR v tekočih cenah.

Postavke odhodkov zunaj finančnega okvira za obdobje 2007–2013

Več instrumentov je na voljo zunaj zgornjih mej odhodkov, dogovorjenih v finančnem okviru za obdobje 2007–2013. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter v določenem obsegu omogočiti nekaj prilagodljivosti nad dogovorjenimi zgornjimi mejami odhodkov:

- Rezerva za nujno pomoč , ki se lahko uporabi največ do zneska v višini 221 milijonov EUR na leto v cenah iz leta 2004 oziroma 253,9 milijona EUR v letu 2011 v tekočih cenah (1 744 milijonov EUR za celotno obdobje v tekočih cenah);

- Solidarnostni sklad EU , katerega najvišji letni znesek v tekočih cenah znaša 1 milijardo EUR;

- Instrument prilagodljivosti z najvišjim letnim zneskom v tekočih cenah v višini 200 milijonov EUR, poleg deleža neporabljenih letnih zneskov za leta 2008–2010, ki se lahko prenesejo na leto 2011.

Poleg tega bo mogoče uporabiti Evropski sklad za prilagajanje globalizaciji (ESPG) do največ 500 milijonov EUR na leto v tekočih cenah s črpanjem iz neporabljenih sredstev v okviru katere koli razlike do skupne zgornje meje odobritev za prevzem obveznosti iz prejšnjega leta in/ali iz zapadlih obveznosti iz prejšnjih dveh let (razen tistih, povezanih z razdelkom 1b).

POSTOPKI ZUNAJ PRORAčUNA IN LASTNIH SREDSTEV

Četrti pododstavek točke 11 Medinstitucionalnega sporazuma navaja, da se informacije o ukrepih, ki niso vključeni v splošni proračun, in o predvidenem razvoju različnih kategorij lastnih sredstev okvirno prikažejo v razpredelnicah ter se vsako leto posodobijo ob tehnični prilagoditvi finančnega okvira.

Te informacije, posodobljene v skladu z najnovejšimi razpoložljivimi ocenami, so navedene v razpredelnicah 3.1 in 3.2. Zajemajo Evropski razvojni sklad (ERS) in strukturo lastnih sredstev.

PRILOGA

RAZPREDELNICA 1: FINANČNI OKVIR 2007–2013, PRILAGOJEN ZA TOČKO 17

[pic]

RAZPREDELNICA 2: FINANČNI OKVIR 2007–2013, PRILAGOJEN ZA LETO 2011 IN TOČKO 17

[pic]

RAZPREDELNICA 3: OKVIRNI PROGRAM ODHODKOV, KI NISO VPISANI V SPLOŠNI PRORAČUNIN PREDVIDENI RAZVOJ RAZLIČNIH LASTNIH SREDSTEV

[pic]

[1] UL C 139, 14.6.2006, str. 1.

[2] Točka 9 Priloge II k Uredbi Sveta (ES) št. 1086/2006 z dne 16. julija 2006.

[3] Točke 7, 8 in 11 Priloge II k Uredbi Sveta (ES) št. 1083/2006 z dne 11. julija 2006.

[4] Kot je pojasnjeno v delovnem dokumentu služb Komisije „Fiche 99“ z dne 15. februarja 2006.

[5] Sklep Evropskega parlamenta in Sveta z dne 29. aprila 2008 (UL L 128, 16.5.2008, str. 8).

[6] Kot je bil nazadnje spremenjen s Sklepom Evropskega parlamenta in Sveta z dne 17. decembra 2009 o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira: financiranje projektov na področju preskrbe z energijo v okviru evropskega načrta za oživitev gospodarstva (UL L 347, 24.12.2009, str. 26).

[7] Sklep Sveta 2010/196/EU, Euratom z dne 16. marca 2010 o razporejanju posredno merjenih storitev finančnega posredništva (PMSFP) za določitev bruto nacionalnega dohodka (BND), ki se uporablja za proračun Evropske unije in vire lastnih sredstev, UL L 87, 7.4.2010, str. 31.

[8] Sporočilo Komisije Evropskemu parlamentu in Svetu o prilagoditvi zgornje meje lastnih sredstev in zgornje meje odobritev za prevzem obveznosti po sklepu o uporabi PMSFP za namene lastnih sredstev, COM (2010) 162 konč.